**A lélektani műveletek a közösségi médiában- a pizzagate ügy tapasztalatai
Bányász Péter, NKE Államtudományi és Közigazgatási Kar**

A közösségi oldalak evolúciója jelentősen átalakította a hírfogyasztási szokásokat. Az oldalak algoritmusai, amelyek alapján megjelenítik az egyes tartalmakat, nem ismertek, azonban különböző eszközökkel befolyásolhatók, hogy mit lássanak a felhasználók. Mindez a lélektani műveletek felértékelődéséhez vezet, amivel az állami és nem állami szereplők (például terrorszervezetek, szélsőséges csoportok) egyaránt élnek. Az előadás célja, hogy egy esettanulmányon keresztül bemutassa a közösségi médiában terjesztett álhírek politikai döntéshozatal befolyásolásában betöltött szerepét, jelentőségét.

Kulcsszavak: közösségi média, lélektani műveletek, PSYOPS, álhír, pizzagate